تورکیه پرزیدنت رجب طیب اردوغانین کئچن آیکی بروکسل زیارتینده راضیلاشمایا واریلان دیالوقون آرتیریلماسی قراری‌نین آردین‌دان "تورکیه-آوروپا بیرلیگی ناظیرلر سویه‌سینده سیاسی دیالوق توپلانتی‌سی" صاباح ائدیله‌جک.
بلژیک‌ین باشکندی بروکسلده کئچیریله‌جک توپلانتی‌یا خاریجی ایشلر ناظیری مولوت چاووش اوغلو ایله آوروپا بیرلیگی ناظیری و باشموذاکره‌جی عمر چلیک قاتیلا‌جاق.
توپلانتی‌یا آوروپا بیرلیگی طرفین‌دن ایسه خاریجی علاقه‌لر و امنیت سیاستی یوکسک نماینده‌سی / آوروپا بیرلیگی کومیسیون باشقانی کؤمکچی‌سی فدریکا موگرینی و قونشولوق سیاستی و گئنیشلمه موذاکیره‌لرینده مسئول آوروپا بیرلیگی کومیساری یوهانز هان ائو صاحب‌لیگی ائده‌جک.
توپلانتی‌دا، موذاکیره پروسسی‌نین یانیندا انرژی، ایقتیصاد، تیجارت و ترورلا موباریزه ساحه‌لرینده امکداش‌لیق ایله کؤچ و تورک وطنداش‌لارینا ویزا معافیتی موضوعلاریندا سون وضعیت، همچینین بؤلگه‌سل موضوعلاردا آکتوال اینکیشاف‌لار اله آلینا‌جاق.
تورکیه، آوروپا بیرلیگی طرفینه گؤزلمه‌لرینی بو توپلانتیدا کؤچوره‌جک.
